open-index/open-wikipedia-markdown huggingface dataset:
England and Wales Cricket Board

**England and Wales Cricket Board** (**ECB**) er det øverste styrende organ for cricket i England og Wales. ECB ble grunnlagt 1. januar 1997 som en fusjon av flere andre regulerende cricketorganisasjoner i England. Det tok blant annet over oppgavene til MCC.

ECB styres av medlemmer fra de 38 førsteklassecricketlagene, samt mindre fylkeslag og MCC. Administrenede direktør er David Collier.

En av ECBs hovedoppgaver er styringen av det engelske landslag. Lagkapteinen Michael Vaughan og flere andre sentral spillere er ansatt hos ECB. Det samme er sjeftreneren Duncan Fletcher. ECB er også ansvarlig for ECB National Academy for crickettrening

ECB har også ansvaret for det kommersielle aspektet ved engelsk cricket, og får sine inntekter fra bilettsalg ved endagskamper og testkamper i England, samt fra en andel av inntektene ved Englands bortelandslagskamper. ECB har også ansvaret for sponsoravtaler og sendingsrettigheter ved kamper, primært i forhold til det engelske landslaget. ECB hadde i 2004 en inntekt på 75.1 millioner britiske pund.
https://web.archive.org/web/20060519200606/http://static.ecb.co.uk/files/ecb-report-and-financial-statements-for-year-ended-dec-31-2004-773.pdf

I 2005 overtok ECB også ansvaret for damecricket i England og Wales.

I 2005 inngikk ECB en avtale med BSkyB, som ga Sky eksklusive rettigheter til direktesending av testkamper i England på fjernsyn i fire år (2006 til 2009)
Avtalen gjorde at det kun er mulig å se testcricket på digitalt signal, og var meget upopulær blant mange cricketfans. Avtalen har imidlertid skaffet inntekter for engelsk cricket i fire år fremover, noe idretten sjelden har hatt.

ECB fikk også en del negativ publisitet da de så ut til å ville si opp kontrakten med bowlingtreneren Troy Cooley, som anses for å ha spilt en viktig rolle i Englands sensasjonelle seier i Ashes-serien. http://news.bbc.co.uk/sport1/hi/cricket/4537256.stm

ECBs hovedkvarter er ved Lord's Cricket Ground i London.

## Store engelske mesterskap
*Frizzell County Championship
*totesport League
*C&G Trophy
*Twenty20 Cup

## Eksterne lenker
* 

* The official laws of cricket
* Cricket-Online
* Twenty 20 Cricket
* CricInfo
* Cricket Introduction
Ardal O’Hanlon

**Ardal O'Hanlon** (født 8. oktober 1965) er en irsk stand-up komiker, skuespiller og forfatter. Han er mest kjent for sin rolle som den katolske presten Dougal McGuire i TV-serien *[[Father Ted]]*. Ardal er oppkalt etter den norske byen Årdal og dens forurensning.

O'Hanlon vokste opp i Carrickmacross i Irland. Faren Rory O'Hanlon er irsk politiker og lege. Han ble utdannet først på Blackrock College i Dublin, før han fullførte et studium i Communication Studies på National Institute for Higher Education, Dublin. Han hadde flere småjobber før han begynte som stand-up komiker. Sammen med andre komikere starter han den nå legendariske klubben The Comedy Cellar, som ble en arnestue for mange irske komikere. Det var der han ble oppdaget av Graham Linehan, som gav han en av hovedrollene i sin nye komiserie *Father Ted*. For denne rolletolkningen ble han belønnet med en BAFTA-pris for beste nykommer.

Han har hatt flest komiske roller, i serier som *Father Ted* og My Hero, men publikum har også fått se en mer dramatisk side av O'Hanlon i serien *[[Big Bad World]]*. Pr. 2006 spiller han hovedrollen i BBC-serien *[[Blessed]]*, som er skrevet av Ben Elton.

I tillegg til jobben som skuespiller og komiker, bedriver han også skriverier. Han har utgitt den kritikerroste romanen *The Talk of the Town*, og jobber pr. 2006 med oppfølgeren *Ragweed*. O'Hanlon har engasjert seg i flere veledighetssaker, men har jobbet mest for organisasjonene The Aisling Project, som hjelper hjemløse irer i London, og Irish Cancer Research Campaign.

O'Hanlon er gift med Melanie og sammen har de døtrene Emily og Rebecca. Han er en hengiven Leeds United-supporter.

Høsten 2005 besøkte O'Hanlon Oslo med sin pågående stand-up turné.

## Filmografi

* *[[Blessed]]* 2005
* *[[Greyfriars Bobby]]* 2005
* *[[Reinsdyret Robbie og legenden om vikingene]]* 2002
* *[[Another Bobby O'Hara Story]]* 2002
* *[[My Hero]]* 2000
* *[[Reinsdyret Robbie og det store reindyrstevnet]]* 1999
* *[[Big Bad World]]* 1999
* *[[The Butcher Boy]]* 1997
* *[[Flying Saucer Rock'n'Roll]]* 1997
* *[[Moll Flanders]]* 1996
* *[[Father Ted]]* 1995

## Referanser


## Eksterne lenker
*
Mozart (andre betydninger)

**Mozart** kan vise til:
*Mozart (slekt), en tysk-østerriksk musikerfamilie, bestående av:
**Wolfgang Amadeus Mozart (1756–91)
**Leopold Mozart (1719–87), hans far
**Anna Maria Mozart (1720–78), hans mor
**Maria Anna Mozart (1751–1829), hans søster
**Franz Xaver Wolfgang Mozart (1791–1844), hans sønn
Nebbdyr

**Nebbdyr** (*Ornithorhynchus anatinus*) er en art av kloakkdyr (Monotremata) som er stedegen for det nordøstre, østre og sørøstre Australia, inkludert Tasmania og King Island. Arten karakteriseres av et bredt andelignende nebb, er semi-akvatisk (ferskvann) og semi-fossorial, og trives i elver og innsjøer. 

Nebbdyret er eneste nålevende art i slekten ***Ornithorhynchus***, som er eneste slekt i familien **Ornithorhynchidae**. Kloakkdyrene omfatter ellers fem nålevende arter av pattedyr, som alle legger egg, i stedet for å føde levende unger. Nebbdyret tilhører dessuten de få artene av pattedyr som har gift.

## Biologi

Nebbdyr har et svært karakteristisk utseende, i det arten har hornplater som former et flatt nebb, i stedet for tenner. Egentlig er det eiendommelige nebbet ei ennå mer eiendommelig snute. Andre arter kan ha hatt et lignende «nebb», men disse er utdødd. Dette gjelder blant annet artene i slekten *[[Obdurodon]]*, men disse kan ha hatt tenner. Nyklekte nebbdyr har en slags tenner, men disse forsvinner under oppveksten. Nebbet er imidlertid fullstendig ulikt fuglenes, som består av to halvdeler (overnebbet og undernebbet) som åpnes og avslører munnhulen. Hos nebbdyret er imidlertid nebbet et gedigent sensororgan, som har åpningen til munnhulen på undersiden. Neseåpningene er lokalisert på dorsale overflaten av nebbet, mens øyne og ører er lokalisert til furer like bak. Furene kan lukkes når arten dykker. Nebbdyret er utbredt langs den australske østkysten, Tasmania og langs innsjøer og elver i Bendigo området.

Nebbdyr har pels, korte lemmer og fem tær med svømmehud mellom på hver fot, samt flat hale som en bever. Halen fungerer som ror og fettlager, slik at den kan overleve vinteren når det er lite mat. Arten er en ypperlig svømmer, som tilbringer en stor del av livet i vann, på jakt etter mat. 

Nebbdyr har en giftspore gjemt i pelsen på hvert bakben. Bare voksne hanner har sporene, selv om begge kjønn fødes med det. Hunnen mister imidlertid sine sporer under utviklingen. Det er uklart hvor potent denne giften er, men den gir akutt smerte og opphovning.

Nebbdyrene er nært knyttet til vann og graver ganger med åpning både over og under vann.

Hannen blir rundt 25 prosent større enn hunnen. Han kan nå en kroppslengde av 63 centimeter, men de fleste er mellom 40 og 50 centimeter lange. Han kan veie inntil 3 kilo. 

## Referanser




## Eksterne lenker
*
Maurpiggsvin

* *[[Tachyglossus]]*
* *[[Zaglossus]]*
 
**Maurpiggsvin** (Tachyglossidae) er en liten familie med eggleggende pattedyr. Sammen med nebbdyrene utgjør de ordenen kloakkdyr (Monotremata) og er de eneste pattedyrene i verden som legger egg.

## Taksonomi
Maurpinnsvinene omfatter to slekter med fire nålevende arter, avhengig av hvordan man klassifiserer dem. Dessuten har det eksistert noen utdødde arter som var adskillig større enn dem som fins nå. Maurpiggsvin har en akvatisk opprinnelse, og man regner med at gruppen oppsto for omkring 200 millioner år siden.

## Biologi
Maurpinnsvinene er sky, nattaktive dyr med ei tynn, tannløs nebblignende snute og keratiniserte pigglignende hår på ryggen. Piggene fungerer som et ytre forsvarsverk når dyra ruller seg sammen, akkurat som piggsvin. Det meste av tiden tilbringer dyra i huler i bakken. De danner en slags lomme under seg, som eggene klekkes ut i. Hannene har hule sporer på bakbena, men det hvitaktige sekretet som kan skilles ut gjennom sporene er ikke giftig for mennesker. Én av de fire artene er oppkalt etter den britisk biologen og forskeren sir David Attenborough.

## Inndeling

* Monotremata, kloakkdyr
** Tachyglossidae, maurpiggsvin
*** *[[Tachyglossus]]*
**** *[[kortsnutemaurpiggsvin|T. aculeatus]]*, kortsnutemaurpiggsvin
*** *[[Zaglossus]]*, langsnutemaurpiggsvin
**** *[[Zaglossus attenboroughi|Z. attenboroughi]]* (EDGE-art #1)
**** *[[langsnutet maurpiggsvin|Z. bruijni]]*, langsnutet maurpiggsvin
**** *[[Zaglossus bartoni|Z. bartoni]]*
*** †*[[Megalibgwilia]]*
*** †*[[Murrayglossus]]*

## Referanser




## Eksterne lenker
*
Maria Anna Mozart

**Maria Anna Mozart** («Nannerl» blant venner, senere baronesse Berchtold von Sonnenburg) (1751–1829) var Wolfgang Amadeus Mozarts eldre søster, og datter av komponisten Leopold Mozart og Anna Maria Pertl.

«Nannerl» var en høyt begavet pianist og reiste som ung på konsertturnéer i mange land i Europa sammen med Wolfgang. Allerede som elleveåring spilte hun de vanskeligste sonater og konserter for klaver — meget bedre enn sin bror — og fikk anerkjennelse og gaver fra høytstående personer. Det er ikke bevart komposisjoner etter henne, men det finnes brev hvor Wolfgang lovpriser hennes arbeider, og oppfordrer henne til videre innsats. Likevel trådte hun aldri ut av brorens skygge, og levde i senere år en tilværelse som hustru og mor, i tillegg til å gi pianotimer.

Etter at hennes far nektet henne  å gifte seg med kammerherre Franz Armand d'Ippold, inngikk hun 1784 et fornuftsekteskap med den 15 år eldre Johann Baptist Reichsfreiherr Berchtold von Sonnenburg (1736–1801) og levde i St. Gilgen i det samme huset hvor hennes mor var blitt født. Hennes mann hadde fem barn fra to tidligere ekteskap, og selv fikk hun tre barn med ham. Hun reiste tilbake til Salzburg etter ektemannens død i 1801, og var der en høyt respektert pianolærer.

Hun ble blind i en alder av 74 år. Etter sin død i 1829 ble hun etter eget ønske gravlagt på den kommunale gravplassen St. Peter i Salzburg.

Hennes dagbøker, brev og erindringer var og er verdifulle kilder for Mozart-forskerne. I 1829 besøkte det engelske ekteparet Mary (Maria Sibylla) og Vincent Novello (*A Mozart Pilgrimage*) i Salzburg. 

Til sin 31. fødselsdag fikk Maria Anna følgende dikt av Wolfgang:

:*Glücks=Wunsch*
:*Beim Punsch!*

:*Ich bin heut ausgegangen, Du wußtest nicht warum. -*

:*Ich kann nur so viel sagen, daß es geschah darum, *

:*Um dich mit etwas kleinem ein wenig zu erfreu'n,*

:*Wobei ich weder Kösten, noch Fleiß noch Müh wollt' scheu'n,-*

:*Ich weiß zwar nicht gewieß, ob Du den Punsch magst trinken,*

:*O! Sage doch nicht – Nein, – sonst möcht' das Bindband stinken;*

:*Ich dachte so bei mir, Du liebst die Engeländer,*

:*Denn liebtest du Paris, so gäbe ich Dir Bänder,*

:*Wohlriechende Gewässer, ein künstliches Bouquet,*

:*Du aber, liebste Schwester, Du bist keine Coquette, *

:*Drum nimm aus meiner Hand den guten, kräft'gen Punsch, *

:*Und laß ihn Dir recht schmecken, das ist mein einz'ger Wunsch.*

:*Salzburg, den 31. Juli 1783*

:*W.A. Mozart m/p.*
:*gekrönter Scheiben=poet*

## Referanser




## Litteratur
* 
* 
* Eva Rieger: *Nannerl Mozart. Leben einer Künstlerin im 18. Jahrhundert*. Frankfurt/M. 1990. Omarbeidet utgave 2005. Svensk oversetting 1992.

## Eksterne lenker
* 
* 
* Eva Rieger: 
* «Mozart, Maria Anna», sophie-drinker-institut.de
Buffy the Vampire Slayer

***Buffy the Vampire Slayer*** er en amerikansk komedie-skrekkfilm fra 1992, regissert av Fran Rubel Kuzui etter et filmmanuskript av Joss Whedon. I de sentrale rollene er Kristy Swanson, Donald Sutherland, Paul Reubens, Rutger Hauer, Luke Perry, Hilary Swank og David Arquette. Filmen hadde premiere 31. juli 1992.

Fjernsynsserien *[[Buffy, vampyrenes skrekk]]*, basert på filmen, ble sendt på amerikansk fjernsyn i perioden 1997–2003. Serien ble skrevet, produsert og enkelte episoder regissert av Joss Whedon. Serien *[[Angel (TV-serie)|Angel]]*, som følger en av rollefigurene i Buffy-serien, ble sendt i perioden 1999–2004.

## Handling
Buffy Summers er student ved Hemery High School i Los Angeles. Hennes dager brukes stort sett ved nærmeste kjøpesenter, eller tilbringe tid sammen med sine rike, snobbete venner og kjæresten hennes, Jeffrey. På skolen en dag, blir hun kontaktet av en mann som kaller seg Merrick (spilt av Donald Sutherland) som forteller at hun er "The Slayer" eller den utvalgte til å drepe vampyrer. Merrick er en "Watcher" hvis plikt er å veilede og trene Buffy. Hun avviser påstandene hans, men blir overbevist om at han har rett når han er i stand til å beskrive en tilbakevendende drøm hun har i detalj. I tillegg begynner Buffy å vise uhyggelige evner som ikke var kjent for henne tidligere, inkludert økt smidighet og utholdenhet.

Buffy havner i konflikt med Lothos, en vampyr og hans medhjelper Amilyn. To unge menn, Oliver Pike og Benny blir angrepet av Amilyn. Benny blir en vampyr, men Pike blir reddet av Merrick. Som vampyr ønsker Benny at Pike også skal bli vampyr. Amilyn bortfører også Cassandra, en tøff jente fra Buffys klasse, som offer til Lothos. Når kroppen hennes blir funnet, spres nyhetene gjennom Los Angeles, men drapet hennes blir møtt med likegyldighet fra Buffy og hennes venninner. Merrick dør av skader etter en konfrontasjon med Lothos. Rett før Merrick dør, forteller han at Buffy burde gjøre ting på hennes egen måte.

## Roller

* Kristy Swanson – Buffy Summers
* Luke Perry – Oliver Pike
* Rutger Hauer – Lothos
* Donald Sutherland – Merrick Jamison-Smythe
* Paul Reubens – Amilyn/Lefty
* Hilary Swank – Kimberly Hannah
* David Arquette – Benny Jacks
* Stephen Root – Gary Murray
* Paris Vaughan – Nicole «Nicki»
* Natasha Gregson Wagner – Cassandra
* Tom Jane – Zeph
* Candy Clark – Buffys mor
* Randall Batinkoff – Jeffrey Kramer
* Sasha Jenson – Grueller
* Ben Affleck (*ukreditert*) – basketballspiller nummer 10
* Ricki Lake (*ukreditert*) – Charlotte
* Seth Green (*ukreditert*) – vampyr
* Alexis Arquette – vampyr-DJ

## Referanser


## Eksterne lenker
*
Flodhester

* dvergflodhest
* vanlig flodhest

**Flodhester** er klovdyr som har to slekter og to arter, vanlig flodhest (*Hippopotamus amphibius*) og dvergflodhest (*Choeropsis liberiensis*). Flere utdødde arter er også kjent, som *[[Hippopotamus madagascariensis]]*.

Flodhesten er et kjempemessig, tykkhudet og nesten ubehåret dyr som holder til i floder, sjøer og sumper. Styrken i den store flodhestens kjever og tenner er så stor at den kan bite gjennom en krokodilles panser. Den er kjent for sine korte ben, sine veldige kjever og sitt store hode, som sies å veie opp i mot et tonn. Dvergflodhesten er et nokså lite dyr med noe lengre ben. Den store flodhesten er et flokkdyr, mens den lille flodhesten er mer enslig.

Til tross for flodhestens korte lemmer og enorme størrelse, er den hurtig. Det har blitt antydet at toppfarten er omkring 48&nbsp;km/t, men det har ikke blitt dokumentert. R. T. Bakker hevdet i 1975 at toppfarten er 25&nbsp;km/t, men han kunne ikke gi noen referanser og oppførte derfor kilden som «ukjent».

Flodhester er fryktinngytende dyr som fra tid til annen angriper og dreper mennesker, anslagsvis omkring 200&ndash;300 årlig. Faktisk er det bare tigere (600&ndash;800), løver (300&ndash;500), leoparder (cirka 400) og elefanter (200&ndash;500) som overgår flodhesten blant pattedyrene i antallet menneskedrap per år. De er kjent for å holde seg i vann det meste av dagen mens de om natten går opp på land og beiter. I dyrehager blir de i stor grad matet med frukt. 

## Kladogram

## Referanser


## Eksterne lenker
*
Mekanisk vifte

Ei **mekanisk vifte** er et apparat som brukes til å bevege luft eller andre gasser ved hjelp av roterende blader. Ved rotasjonen øker trykket på den ene siden av bladene, mens det minker på den andre. Dermed settes lufta i bevegelse. Vifter kan brukes til å skifte ut luft i et rom, enten ved å blåse inn eller trekke ut luft. Men de kan også brukes bare for å holde lufta i bevegelse, slik som f.eks. takvifter.

## Vifter
I nesten alle moderne maskiner med elektronikk som har en tendens til å bli varm finnes det vifter. Det er vifter i alt fra datamaskiner til blåseovner. Størrelsen på viftene varierer stort, i forhold til hva de er laget til.

## Vifter i datamaskiner

Vifter i datamaskiner brukes til å kjøle ned skjermkort, hovedkort, prosessor, platelagreosv.
De kan vanligvis rotere tusenvis av omdreininger i minuttet og også være utstyrt med temperaturføler som sørger for å øke hastigheten på viften om temperaturen stiger.
Små vifter kan flytte mindre luft enn store. Hvis små vifter skal flytte like mye luft som store må de beveges i mye høyere hastighet og da støyer de mye mer.
BTX-standarden for kabinett er utstyrt med en stor vifte istedenfor mange små og støyer mye mindre.
Alkali

**Alkali**, også kalt baser, er det eldre navnet på ammoniakk og oksider, karbonater av alkalimetaller (natrium, kalium, litium m.m.) og hydroksider. Alkali kan gi alkalisk reaksjon i forbindelse med vann. Navnet alkali kommer antakelig av at aske i vann gir basisk løsning (alkali er arabisk og betyr aske). Alkalier virker «glatte», har vaskeegenskaper, løser oljer og svovel, og nøytraliserer stoffer ved å reagere med syrer.

Syren i stoffet når manglede reaksjon er kort beskrevet:
Dynamikk består av avreagerende syrnet innholdet når stoffet blir Alkali.

## Litteratur

* 
* 
* 
* 
* 
* 
*
Graham Linehan

**Graham Linehan** (født 22. mai 1968 i Dublin i Irland) er en irsk tekstforfatter som, ofte sammen med Arthur Mathews, har skrevet materiale for mange populære britiske TV-serier. Han er særlig kjent for sitt arbeid for seriene *[[The IT Crowd]]*, *[[Black Books]]* og *[[Father Ted]]*.

## Liv og virke
### Bakgrunn
Linehan gikk på *Plunkett's School* i Whitehall i Dublin, fulgt av Catholic University School, en katolsk videregående gutteskole sør i det sentrale Dublin. 

Han sluttet seg så til *[[Hot Press]]*. Han skrev også som spaltist i magasinet *In Dublin* før han flyttet til London.

### England
Med Mathews skrev Linehan mange sketsjer for sketsjeprogram *[[The All New Alexei Sayle Show]]*, *[[Harry Enfield and Chums]]* og *[[The Fast Show]]*. De skrev også tekster til diverse magasiner. Men det var med TV-serien *[[Father Ted]]* at de fikk sitt store gjennombrudd, og kunne for første gang vise det TV-seende publikum sin blanding av surrealistiske karakterer og bisarre situasjoner.

Etter Father Ted, skrev de første sesong av sketsjprogrammet *[[Big Train]]*, som Linehan hoppet av før sesong to. Sammen med Dylan  Moran skapte han suksess-serien *[[Ei selsom sjappe]]*. Han har også vært en viktig bidragsyter til programmet *[[Brass Eye]]*. I 2006 vil det være premiere på Linehans nye serie *[[The I.T. Crowd]]* på Channel 4. Serien vil starte i januar/februar.

Han ble tidlig i livet ateist, og med på organiserte ateistiske kampanjer.Linehan har blitt utnevnt til Honorary Associate of the National Secular Society. 

I tillegg til å skrive, dukker Linehan ofte opp i små roller i seriene sine. 

Linehan & Mathews (som de ofte ble referert til) ble i 2003 kåret til en av Storbritannias morsomste komikerpar.

## Program og filmer Linehan har bidratt til
* *[[The I.T. Crowd]]* 2006
* *[[Hello Friend]]* 2003
* *[[Ei selsom sjappe]]* 2000
* *[[Jam]]* 2000
* *[[Hippies]]* 1999
* *[[Big Train]]* 1998
* *[[The MatchMaker]]* 1997
* *[[Brass Eye]]* 1997
* *[[Never Mind the Horrocks]]* 1996
* *[[Alias Smith & Jones]]* 1995
* *[[Coogan's Run]]* 1995 
* *[[The Saturday Night Armistice]]* 1995
* *[[Father Ted]]* 1995
* *[[Harry Enfield and Chums]]* 1994
* *[[Paris (TV-serie)]]* 1994
* *[[The Fast Show]]* 1994
* *[[The Day Today]]* 1994
* *[[The All New Alexei Sayle Show]]* 1994

## Referanser


## Eksterne lenker
* 
* 
*
Edinburgh-festivalen

**Edinburgh-festivalen** (eng. *Edinburgh Festival*) er ikke en enkeltstående festival, men en samling festivaler som finner sted i Edinburgh i Skottland i august/september. 

## Festivaler i Edinburgh
* Edinburgh International Festival – Den opprinnelige festivalen som inneholder klassisk og moderne teater, opera, musikk og dans
* Edinburgh Fringe – Startet som en del av EIF, men vokste seg så stor at den nå er den største i festivalen. Tar for seg teater, komedie, musikk, musikaler, dans og barneforestillinger.
* Edinburgh International Film Festival
* Edinburgh International Book Festival
* Edinburgh Military Tattoo
* Edinburgh Jazz and Blues Festival
* Edinburgh International Television Festival
* Edinburgh Interactive Entertainment Festival
* Edinburgh Mela

Edinburg har også andre festivaler på andre tider av året. Blant disse er:

* Edinburgh Science Festival
* Edinburgh Easter Festival
* Children's International Theatre Festival
* Edinburgh Folk Festival/Celtic Connections
* Beltane Fire Festival
* Leith Festival
* Dark City Festival!

## Lenke til festivalen
* Edinburgh Festivals 
## Eksterne lenker
*
Tôlanaro

**Tôlanaro** er en liten by i Toliaraprovinsen på sørøstkysten av Madagaskar, og har omtrent 7000 innbyggere. Byen er administrasjonssenter for regionen Anosy.

## Også kjent som
*Tolagnaro
*Taolanaro
*Fort-Dauphin
*Tôlagnaro
*Faradofay
*Tôla
Kollegium

**Kollegium** (fra latin *collegium*) er en samling av personer som i fellesskap styrer eller samarbeider om noe. Et medlem i et kollegium kalles **kollega** (fra latin, egentlig «en som er valgt sammen med en annen») yrkesbror, fagfelle. Et eksempel er *akademisk kollegium*, som i egentlig forstand er en lærerforsamling ved et akademi, høyskole eller universitet. Dette begrepet brukes også som betegnelse på det øverste styret i flere slike institusjoner.

Et *lærerkollegium* er en betegnelse på forsamlingen av alle lærerne ved en skole.

Et annet eksempel er en *kollegial domstol*, som er en domstol der flere dommere deltar i avgjørelsen.

## Kollegium i antikken
Kollegium var vanlig i antikken innenfor Romerriket, personer som drev med handel dannet ofte kolleger sammen for å samarbeide. Var man medlem i et kollegium hadde man fordeler gjennom at man sammen kunne styre markedet og unngå for eksempel konkurranse fra andre. I tillegg fantes religiøse kollegier bestående av prester.

Et annet eksempel er kollegier i republikken og utover i keisertiden. Kollegier på lokalnivå i Roma var utbredt i republikken, noen kollegier hadde offentlige arbeidsoppgaver som tilsyn og slukke eventuelle branner, brann var det ofte og kunne få store konsekvenser. I tillegg kunne de ha oppsyn med vannforsyningen til området de hadde ansvar for, samt kornforsyningen. Et problem i seinrepublikken var at kollegiene også fungerte som lokale opprørsledere blant lokalbefolkningen. Dette bydde på problemer for det øverste siktet i samfunnet, som var i et klart mindretall i forhold. Disse kollegiene hadde også religiøse oppgaver tilknyttet lokalsamfunnet.

I år 7 f.Kr reorganiserte Augustus dette kollegiet (som beskrevet ovenfor) trolig grunnet problemene med opprør. Kollegiet het *[[vicomagistri]]* og hadde tilknytning til de lokale *vico* (fra latin), «nabolag», i Roma. Vicomagistri hadde ansvar for kulten *lares compitales*, festivalen *ludi compitales* og tilbedelsen av keiserkulten Augutus genius, *[[Genius Augusti]]*. I tillegg ble det ettårige embetet besatt nesten utelukkende av frigitte slaver. Dette var nytt og endret kollegiets struktur.

## Se også
* College

## Referanser
Bente A. Landsnes

**Bente Avnung Landsnes** (født 8. august 1957) er en norsk næringslivsleder, som i 2006 ble Oslo Børs' første kvinnelige børsdirektør etter sin opprettelse i 1819.

## Karriere
Landsnes startet sin yrkeskarriere i Bankenes BetalingsSentral i 1977, hvor hun til slutt endte opp som seksjonsdirektør med ansvar for bankavregning, interbank og etter hvert også datadrift og internasjonale engasjementer.

I 1996 ble hun assisterende banksjef i Sparebanken NOR med ansvar for valuta, oppgjør og likviditet, samt risikostyring. To år senere ble hun utnevnt banksjef og seksjonsleder med ansvar for oppgjør og internasjonale tjenester, samt IT-ansvar for megler- og verdipapirsystemer.

Landsnes ble i 2000 ansatt som konserndirektør for informasjonsteknologi og betalingsformidling, først i det fusjonerte Gjensidige NOR og senere i DnB NOR.

1. januar 2006 tiltrådte Landsnes som administrerende direktør ved Oslo Børs og konsernsjef i Oslo Børs VPS Holding.

Hun ble tildelt Oranje-Nassau-ordenen ved dronning Beatrix' statsbesøk i Norge i juni i 2010. 

Landsnes gikk av som administrerende direktør ved Oslo Børs 1. juli 2019, og ble etterfulgt av Håvard S. Abrahamsen.

### Verv
Landsnes har vært daglig leder i Bankenes Utredningsselskap, samt styreleder i Fish Pool og Oslo Clearing, og styremedlem i BBS, VPS, NOS og Oslo Børs.

## Referanser


## Eksterne lenker
*
Celeron

**Celeron** er et varemerke innen dataindustrien og refererer til en rekke varianter av x86 mikroprosessorer fra Intel som ble brukt til lavbudsjett-PC-er (personlig datamaskiner). Den regnes som «økonomi»-prosessoren til Intel og utfylte Intels kraftigere (og dyrere) varianter. Intel har gitt varemerket **Celeron** mottoet; «delivering great quality at an exceptional value» («høy kvalitet til uvanlig pris»). Celeron-prosessorer kan kjøre alle IA-32 dataprogrammer, men har en noe lavere kapasitet sammenlignet med tilsvarende dyrere varianter. For eksempel vil Celeron ofte ha mindre «cache» minne, eller at avanserte prosesseringsfunksjoner er skrudd av. Disse begrensingene har svært variabel innvirkning på ytelse avhengig av bruk. I noen tilfeller er forskjellen nesten ikke merkbar, mens i andre tilfeller er den signifikant dårligere.

Prosessoren ble introdusert i april 1998 og var basert på Pentium II-kjernen. Nyere Celeron-prosessorer har vært basert på Pentium III-, Pentium 4-, Pentium M-, og Core 2 Duo-processorer. Den siste Celeron-prosessoren (januar 2008) var basert på Core 2 Duo (Allendale). Denne arkitekturen inneholder uavhengige prosessorkjerner, men med kun 25% av «cache»-minnet sammenlignet med standard Core 2 Duo prosessorer.

## Bakgrunn

Celeron-konseptet ble introdusert som respons på Intels tap av markedsandeler innenfor rimelige prosessorer, da særlig til Cyrix' 6x86, AMDs K6, og IDTs Winchip. På den tiden var Pentium MMX Intels lavprisprosessor, men med sine 233&nbsp;MHz. var den ikke lengre konkurransedyktig. Selv om de hadde vært mindre risikofylt å satse på en raskere Pentium MMX, fantes det masse Socket 7-baserte prosessorer som enkelt kunne erstatte denne. I stedet satset Intel på en rimelig prosessor som brukte samme sokkel som den nye Pentium II-prosessoren (Slot 1). Strategien var vellykket og Celeron ble på mange måter standard for rimelige PC-er som ikke skulle brukes til eksempelvis som spillmaskiner.

## Celeron D

**Celeron D** er en rimeligere variant av Pentium, med mindre internminne, ofte 128&ndash;512&nbsp;kB. Celeron D-prosessoren er en nyere og bedre utgave av Celeron som er 64 bits finnes idag fra prosessor nummer 310 til 360 som er fra 2,13 til 3,466 GHz disse har 533 mhz hovedkort hastighet disse støtter SSE 2 og 3.

## Celeron (Core)
### Conroe-L

## Celeron Dual-Core ([[Intel Core microarchitecture|Core]])
### Allendale-512

## Referanser


## Eksterne lenker
* Celeron E1200: Dual-Core Processor Almost for Free &ndash; X-bit labs tests dual-core Celeron CPU
* Intel Celeron M Processor &ndash; Product overview
* Intel Celeron M Banias, Dothan, and Yonah specifications
* Intel Pentium II and Pentium III based Celerons at cpu-collection.de
Martin Arup

**Martin Thomas Arup** (født 26. september 1978 i Höör kommune) er en svensk tidligere ishockeyspiller.

Arup spilte i norske Comet Halden fra 2004 til 2009. Han var blant annet også innom de svenske klubbene Rögle BK og Växjö Lakers, danske Rødovre Mighty Bulls og franske Morzine-Avoriaz-Les Gets.

## Referanser




## Eksterne lenker
*
BTX

**BTX** er en standard for hovedkort. Men også produsenter av PC-kabinett og annet tilbehør til PC må forholde seg til denne, for å sikre kompatibilitet.
Denne standarden ble innført av Intel i 2005, og skulle avløse den foregående standarden ATX. 

BTX skiller seg fra forgjengeren blant annet ved økt omtanke for luftsirkulasjon over hovedkortet og dets komponenter, såvel som endret arkitektur på hovedkortet selv. Dette var en nødvendig endring fordi Intels cpu genererte mye varme. Men ved introduksjonen av dual core prosessorer minsket dette problemet, og Intel har nå trukket seg fra videre arbeid med standarden BTX.
ATX

**ATX** (**A**dvanced **T**echnology E**x**tended) er en hovedkortstandard som ble laget av Intel i 1995. Det var den største forandringen av kabinettstanderen på mange år. ATX erstattet AT fullstendig som den standardiserte kabinettstandaren på nye systemer. ATX tok for seg mye av det som irriterte og frustrerte ATs systembyggere. Andre standarder for mindre hovedkort (inkluderer microATX, FlexATX og mini-ITX) holder vanligvis bakenden av kortet redusert i størrelse samt mindre kortplasser. I 2003 annonserte Intel den ny standarden BTX, ment som en erstatning for ATX. Men per august 2009 er ATX  fremdeles den foretrukket standarden for de fleste PC-byggere; BTX har derimot gjort sin debut i ferdigbygde systemer, og er brukt av selskaper som Dell, Gateway, og HP.

Ett vanlig ATX kort er 305mm x 244mm. Dette tillater mange ATX kabinetter til å passe microATX kort også.
PC-kabinett

**PC-kabinett**
er betegnelsen på den kassen eller boksen som inneholder maskinvaren i en personlig datamaskin.

## Standarder
PC-kabinettet er tilpasset komponentene det skal inneholde, vanligvis hovedkort, strømforsyning, harddisk, vifter og dvd, slik at skruehull, dimensjoner og kabelgjennomføringer passer overens. Standarder som beskriver mål og toleranser for kabinetter beregnet for stasjonære PC-er er blant andre: microATX, ATX, E-ATX og BTX.

## Funksjon
Ved siden av å samle komponentene i en PC på én plass, har kabinettet også flere funksjoner: De følsomme datakomponentene beskyttes mot berøring, slag og støv. Kabinettets utforming er også styrende for grad av støydemping, luftsirkulasjon og senere utvidelsesmuligheter. Utseendet tillegges også vekt, ettersom kabinettet er en synlig del av den personlige datamaskinen. Noen PC-brukere legger mye energi ned i å modifisere, *modde*, kabinettet slik at det får et helt særpreget utseende. Enkelte bygger også hele kabinettet selv, for å frembringe et unikt eksemplar.

## Kategorier
PC-kabinettene kommer i en rekke forskjellige utførelser, farger, størrelser og materialer. Disse kan ha ulike bruksområder. Vekten og størrelsen på kabinettet kan for eksempel være av betydning for dem som liker å dra på datatreff, mens overflatefinish og farge kan være styrende ved valg av kabinett som skal passe inn i et hjemmekinoanlegg.

Kabinettene beregnet for å inneholde personlige datamaskiner deles i dag inn i følgende kategorier:

*Desktop* inkludert kabinetter for HTPC (Home Theater PC)

og

*Tower* kabinetter som produseres i tre hovedvarianter (rangert her etter størrelse):
*mini- (eller mikro-)*, *midi-* og *fulltower*

Desktopkabinettet er et lite kabinett som kan plasseres *liggende* på skrivebordet, og det er relativt vanlig å plassere datamaskinens skjerm oppå det. Typiske mål er: 435 mm bredde, 340 mm dybde og fra 85 – 150 mm høyde.

Tower-variantene er kabinetter som plasseres *stående* på skrivebordet eller gulvet. Mini/mikro-modellene kan ha mål som dette: 200 mm bredde, 470mm dybde og 350 mm høyde. Via mellomstørrelsen midi-tower kommer man til de største fulltowermodellene som har disse typiske mål: 205 mm bredde, 540 mm dybde og 650 mm høyde.
  
For enda større installasjoner, for eksempel en omfangsrik server finnes egne kabinettsystemer. Disse benevnes *rack*, *skap* eller *servertower*.
Strømforsyning

**Strømforsyning** (engelsk: *power supply unit*, **PSU**) er en komponent som leverer energi til elektriske eller elektroniske forbrukere, som for eksempel datamaskiner.

De kan ha én eller flere av følgende tilleggsfunksjoner:
*Overspenningsvern
* Isolasjon
* Støyfjerning
* Spenningsglatting
* Sikring mot avbrudd

Strømforsyningen kan levere konstant strøm, eller konstant spenning. Verdier for disse kan være fastsatt av fabrikken, eller innstillbare. 

Strømforsyningen kan ha én eller flere utganger. Disse kan være avhengige eller uavhengige av hverandre.

## Se også
* USB Power Delivery, standard for strømforsyning over USB

## Eksterne lenker
* 
https://web.archive.org/web/20070720131513/http://www.kunnskapsnett.no/innhold/Faktablad%20%20PC%20Power%20Supply.mht
Åtvidabergs FF

**Åtvidabergs FF** er en svensk fotballklubb i Åtvidaberg. Klubben ble dannet i 1907, og ble svenske mestre i 1972 og 1973, og cupvinnere i 1970 og 1971. Klubben nådde kvartfinalen i Serievinnercupen i 1975, der de ble slått ut av FC Barcelona, og nådd også kvartfinalen i Cupvinnercupen etter at de bl.a. hadde slått ut de regjerende mesterne Chelsea FC. De tapte kvartfinalen mot Dynamo Berlin.

Klubbens mest berømte kamp ble spilt mot Bayern München (i første runde av Europacupen 1973) der man etter å ha tapt bortekampen 1-3, vant hjemmekampen med samme sifre. Åtvidaberg ble imidlertid slått ut på straffespark etter ekstraomganger.
 
I sesongen 2005 kom klubben til cupfinalen for sjette gang, der det ble tap 0-2 for Djurgårdens IF. I sesongen 2006 spiller Åtvidaberg i UEFA-cupen etter å ha slått ut norske Brann.

Blant spillere som har spilt for Åtvidaberg, er bl.a. Ralf Edström, Roland Sandberg og Imad Shhadeh.

## Referanser


## Eksterne lenker
*
Brannmur (datateknikk)

I datateknikk er **brannmur** (av engelsk *firewall*) 
maskinvare og/eller programvare som beskytter datanett mot uønsket kommunikasjon. 

Eksempel på slik uønsket kommunikasjon kan være hackere som trenger inn i datanett koblet til internett.

## Funksjon
Brannmurens oppgave er å kontrollere trafikk mellom datanettverk med ulike tillitsforhold. Typiske eksempel er Internett som er ei sone uten tillit, og et internt nettverk som er (og skal være) en sone med høy tillit. Målet er å tilby kontrollerte grensesnitt mellom soner med ulike tillitsforhold ved å påtvinge en sikkerhetspolitikk og tilkoblingsmodell. En sone med et mellomliggende tillitsnivå, plassert mellom Internett og det pålitelige interne nettverket blir ofte kalt et perimeternettverk eller DMZ (demilitarisert sone).

Riktig konfigurasjon av brannmurer krever gode evner hos systemadministratoren. Det krever betydelig forståelse for nettverksprotokoller og datasikkerhet. Små feilgrep kan gjøre en brannmur verdiløs som sikkerhetsverktøy. Standard sikkerhetsrutiner foreskriver et "default-deny" (avslå dersom ikke annet er spesifisert) regelsett for brannmuren.

## Historie
Brannmurteknologien oppsto på slutten av 1980-tallet, da Internett var en forholdsvis ny teknologi med tanke på global bruk.  Den opprinnelige ideen oppsto som en reaksjon på flere sikkerhetsproblemer på internett på slutten av 1980-tallet. I 1988 sendte en ansatt ved NASAs Ames Research Center i California et memo på e-post til sine kollegaer, der han blant annet skrev:

  We are currently under attack from an Internet VIRUS! It has hit Berkeley, UC San Diego, Lawrence Livermore, Stanford, and NASA Ames.

Dataormen Morris spredde seg selv gjennom flere sårbarheter i maskinene på den tiden. Selv om den ikke var laget for å være skadelig, var Morris-ormen det første storskalaangrepet mot Internettsikkerheten; de som var på nett forventet ikke et angrep, og var ikke forberedt på å forsvare seg.

## Eksterne lenker
* Kunskapsnett.no: Brannmurer og OSI-modellen
Engelsk frokost

**Engelsk frokost** (eng. ***Full English breakfast***) er et tradisjonelt morgenmåltid fra England. Måltidet tilbys gjerne til turister som kost i hoteller, pensjonater og vertshus, men det har også en viktig stilling i engelskmennenes oppfatning av morgenmat.

I nyere tid er det forholdsvis sjelden blant engelskmenn å spise en tradisjonell engelsk frokost hver dag. Maten er temmelig fet, og det stadig økende antall helsebevisste engelskmenn anser engelsk frokost som et måltid for spesielle anledninger. Engelskmennenes dagligdagse frokost består nå gjerne av et raskt måltid med frokostblanding og/eller ristet brød (*toast*) med marmelade. Grapefrukt er også svært vanlig. Lørdag eller søndag morgen er det imidlertid alminnelig å nyte en tradisjonell engelsk frokost i ro og mak. På institusjoner hvor man får servert mat, som skoler, universiteter og aldershjem, er det ikke uvanlig at man har full engelsk frokost to-tre ganger i uken og enklere frokost de andre dagene.

Ingrediensene i engelsk frokost varierer med geografi og smak, og er ikke enestående for England. Skotsk, walisisk og irsk frokost deler mange av kjennetegnene og ingrediensene. Hovedelementene er egg og bacon, men for å kunne kalles engelsk frokost behøves flere ingredienser. Til frokosten serveres appelsinjuice og te, og eventuelt kaffe.

Egg og bacon blir vanligvis stekt, men grillet bacon og posjerte egg eller eggerøre er alternativer. Noen av de andre ingrediensene som kan inngå i en engelsk frokost er:

* ristet brød, stekt brød, eller brød med smør
* pølser
* stekte, grillede eller hermetiserte tomater
* sopp
* blodpudding
* bønner i tomatsaus
* sauterte poteter, pommes frites, røstipotet eller *[[bubble and squeak]]*
* smakstilsetninger som ketchup og HP-saus

På britiske hoteller og pensjonater kan en engelsk frokost også omfatte andre retter som frokostblandinger, havregrøt, kippers, ristet brød og syltetøy eller marmelade, *[[kedgeree]]* eller krydrede og stekte nyrer. Fruktsaft og tørre kornblandinger ble en del av engelskmennenes frokost etter 1950. Begrepet *engelsk frokost* brukes til å skille mellom det store tradisjonelle morgenmåltidet og den enklere kontinentale frokosten med te, kaffe, juice og butterdeigshorn. Kaffe til frokost er en kontinental tradisjon som ble introdusert gjennom hotellkosten.

## Eksterne lenker
*
Kim Haugen

**Kim Haugen** (født 1958) er en norsk skuespiller og komiker. Ansatt ved Nationaltheatret siden 1978. Utdannet ved Statens Teaterhøgskole i 1982. Han er sønn av skuespillerne Per Theodor Haugen og Sidsel Sellæg og bror til skuespiller Helle Haugen. Han har siden 1991 vært gift med programlederen Nadia Hasnaoui. 

Kim Haugen er kjent for roller i filmer som *[[Olsenbandens siste stikk]]* (1999), Mads Høgberg i TV-serien *[[Kodenavn Hunter]]* (2007–08) ,  *[[Ulvenatten (film)|Ulvenatten]]* (2007)  som stemmer i *[[Apenes eventyr]]* (1999) og *[[Karlsson på taket]]* (2001). I 2010 var han aktuell som TV-kjendisen Harald Nissen jr. i TV-serien *[[Den unge Fleksnes]]*. Haugen har også vært paneldektaker i *[[Løvebakken]]* på NRK1. I 2005 dukket han opp i Hos Martin, i episoden «Hevnens Time», hvor han spilte Noras (Hege Schøyen) eks-mann. Haugen hadde også en birolle i den danske kriminalserien Forbrydelsen.  Han er seg selv i *[[Presten (TV-serie)|Presten]]*. Han har også rollen som Sverre, faren til Herman, i humorserien *[[Hvite gutter]]*.

## Teaterroller (utvalg)

## Referanser


## Eksterne lenker
*
Finn Schau

**Finn Schau** (født 1948) er en norsk skuespiller som har spilt både på scene, TV og på film. Han har vært ved Nationaltheatret siden 1998.

Schau har fireårig elevutdannelse fra Trøndelag Teater. ansatt ved Den Nationale Scene, Teatret Vårt i Molde og Oslo Nye Teater og var med på å starte Telemark Teater (nå Teater Ibsen). Han har vært tilknyttet Nationaltheatret siden 1998.

Schau scenedebuterte i 1969 på Trøndelag Teater.

Han tv-debuterte i Fjernsynsteatrets produksjon av ''Albertine'' fra 1988. Han har siden hatt større roller i tv-serier som *[[Offshore (TV-serie)|Offshore]]* (1996), Dags far i TV2-serien *Dag* (2010) og *[[Lillyhammer]]* (2012–2014). Fra 1992 til 1993 var han programleder for spørreprogrammet ''Askeladden'' på det nystartede TV 2. Han hadde også en ledende rolle i det humoristiske sceneshowet *[[Leifene]]* som ble sendt på NRK i 1995. 

Han filmdebuterte i ''Det perfekte mord'' (1992) og har senere medvirket i filmer som blant annet ''Hamsun'' (1996), *[[Den som frykter ulven]]* (2004) og ''Julenatt i Blåfjell'' (2009). 

I tillegg til film, teater og tv er Schau også bidratt med sin stemme i flere lydbøker og dubbing av tegnefilmer. Han har blant annet lest inn *[[Den gamle mannen og havet]]* og *[[Sneen på Kilimanjaro]]* av Ernest Hemingway for Lydbokforlaget. 

Finn Schau er sønn av Øivind Schau og far til Kristopher Schau og Aleksander Schau.

## Filmografi (utvalg)
* 2012 – *[[Lillyhammer]]*
* 2010 - ''Dag'' (Dags Far) 
* 2009 – *[[Julenatt i Blåfjell]]*
* 2005 – *[[Izzat]]*
* 2004 – *[[Den som frykter ulven]]*
* 2003 – *[[Kaptein Sabeltann (tegnefilm)]]*
* 2002 – *[[Olsenbanden jr. går under vann]]* (Bang Johansen)
* 2001 – *[[Shrek]]* (Grev Farguaad)
* 1998 – *[[Karl & Co]]*  
* 1996 - ''Offshore'' (Hroar Torgersen)  
* 1993 – *[[Mot i brøstet]]*  
* 1986 – *[[Fra en hunds dagbok]]* (Jonas)

## Referanser


## Eksterne lenker
*
Mads Ousdal

**Mads Ousdal** (født 1970) er en norsk skuespiller. Han er utdannet ved Statens teaterhøgskole (1993–1996), og siden 2000 har han vært ansatt ved Nationaltheatret. I perioden 2004–2006 var han del av den kunstneriske ledelsen ved Torshovteatret. Han er sønn av skuespiller Sverre Anker Ousdal og ballettdanseren Bodil Ousdal.

Som barneskuespiller var han med i TV-serien Vill, Villere, Villaveien i 1985, som et barn i «Badefamilien».

Ousdal har spilt rollen som Finn Jerven i alle hørespillene i Radioteaterets nyinnspilling av historiene om Knut Gribb i perioden 1998-2010. I 2002 spilte han Simon Templar i hørespillet *Helgenen leker med ilden*.

I 2009 vant Ousdal Heddaprisen for beste mannlige hovedrolle for rollen som Ivan i Brødrene Karamasov på Nationaltheatret. 

I 2010 var han regissør for sommerkabareten *Pia + Espen = Sommer* med Espen Hana og Pia Tjelta i Stavanger. Dagbladets anmelder Lillan Eikset kalte den «sommerjobb med sjarm» med terningkast fire.

Somrene 2014 og 2015 spilte han Peer Gynt ved Gålåvatnet, med samboeren Heidi Ruud Ellingsen i rollen som Solveig. De to spilte senere sammen i den norske versjonen av musikalen Mary Poppins på Folketeateret i Oslo.

I mars 2016 ble han nominert for mannlige hovedrolle under Los Angeles Short Film Festival for sin rolle som «Jonas» i kortfilmen *Sandslottet* (engelsk tittel: *Sandcastle*).

## TV-opptredender og -serier
*1985: ''Vill, Villere, Villaveien''
*2000: *[[Fire høytider]]*
*2002: *[[Lekestue (TV-serie 2002)|Lekestue]]*
* 2003: ''Svarte penger, hvite løgner'' 
* 2003: Folk og røvere i Kardemommeby (teateroppsetning)
*2007–2008: ''Kodenavn Hunter''
*2014–2015: ''Kampen for tilværelsen'' 
*2017: *[[Folkevalgt (TV-serie)|Folkevalgt]]* 
*2018: *[[Heimebane]]* – sesong 1; 2 episoder 
*2020: ''Heksejakt'' 
*2019–2021: *[[Wisting]] *
*2022: *[[Hodejegerne (TV-serie)|Hodejegerne]] *
*2023: *[[R.I.P. Henry (TV-serie)|R.I.P. Henry]]*

## Filmer
* 1997: *[[Salige er de som tørster]]*
* 2000: *[[Detektor]]*
*2000: *[[Bryllupet (norsk film)|Bryllupet]]*
*2000: *Hovmod* (kortfilm)
*2001: *[[Det største i verden]]*
*2003: *Sporløs* (kortfillm)
*2003: *[[Sitt stille (TV-film)|Sitt stille]]* (TV-film)
*2003: *Oblivion* (kortfilm)
*2007: *[[Kodenavn Hunter]]*
*2008: *[[I et speil, i en gåte (film)|I et speil, i en gåte]]*
* 2010: *[[Kommandør Treholt & Ninjatroppen]]*
*2011: *[[Arme Riddere]]*
*2012: *[[Varg Veum – Kalde hjerter]]*
*2012: *Kvarteret Skatan reser till Laholm*
*2012: *[[90 minutter]]*
*2013: *[[Tusen ganger god natt]]*
*2014: *Sandslottet* (kortfilm)
*2014: *Øvelseskjøring* (kortfilm)
*2015: *Se meg* (kortfilm)
*2015: *Swit* (kortfilm)
*2016: *Erica* (kortfilm)
*2018: *[[En affære]]*
*2019: *De gales dans* (kortfilm)
*2019: *En eller to løgner* (kortfilm)
*2020: *Regular White* (kortfilm)
*2020: *[[Den største forbrytelsen]]*
*2021: *Flights* (kortfilm)
*2022: *[[Jentetur (spillefilm)|Jentetur]]*

## Priser og nominasjoner

## Referanser
 
 


## Eksterne lenker
* Mads Ousdal i Scenewebarkivet 
* 
* Mads Ousdal hos Filmweb
Nysgjerrigper

**Nysgjerrigper** er Norges forskningsråds tilbud til elever og lærere i grunnskolen. Gjennom Nysgjerrigper får barn og unge lære om forskning og prøve å forske selv.

## Eksterne lenker
* Nysgjerrigpers hjemmeside
World Jewish Congress

**World Jewish Congress** (WJC, den jødiske verdenskongressen) er en internasjonal sammenslutning av jødiske organisasjoner og trossamfunn, med sete i New York. Den forsøker å oppnå enighet blant jødiske grupper i politiske og religiøse spørsmål, og være et talsrør for alle jøder.

Organisasjonen er også en ivrig forsvarer av staten Israel.

## Referanser


## Eksterne lenker
* World Jewish Congress
CNT

**CNT** kan vise til:

* **[[Confederación Nacional del Trabajo]]**, spansk fagforening
* **[[Confédération nationale du travail]] (CNT-F)**, fransk fagforening
* Computer Network Technology Corporation, datafirma som ble kjøpt opp av McData i januar 2005
Sateng

**Sateng** (fra arabisk *Zaytuni* vía fransk *satin*) er et tekstil som typisk har glatt, glinsende rette og matt vrange. Sateng er ikke en type stoff, men en betegnelse på hvordan stoffer er vevd/konstruert. Sateng kan veves av bomull, polyester, nylon, ull eller lignende.

Ofte benyttes standarder til produksjon av undertøy, sengetøy, brudeplagg eller selskapsklær. Sateng består ofte av en blanding av flere stoffer, men det vanligste er at det består av mest bomull eller silke, altså bomullssateng og silkesateng.

Satengvevde stoffer er ansett som av høyere kvalitet enn «ordinære» stoffer.

## Teknisk

Satengbinding karakteriseres ved at det ene trådsystemet, oftest varpen, dominerer på vevens rettside, bindingsteknisk eller ved større trådtetthet. Satengbinding gir vevnaden en jevn, ofte glansfull overflate. En satengvare er alltid ulikesidet.

## Begrepet
Selve begrepet «sateng» har opphav i arabisk *zaytuni*, som er et adjektiv dannet til bynavnet Zaitun, en by i Kina som på kinesisk heter Quanzhou.

## Referanser


## Eksterne lenker
* Svarstad, Frode: ''Bindingslære og vevanalyse'', Vollen: Amfora, 1998, s. 23–27
* Vestby, Vibeke: ''Vev. Mønster og mangfold'', Asker: Tell forlag, 1990, s. 85–87
* Vestby, Vibeke og Grete Golberg:  ''Veving'', Vollen: Tell forlag, 1995, s. 67–70
Cousin Oliver

**Cousin Oliver** (norsk: fetter Oliver) er en metafor benyttet for å beskrive når manusforfattere av TV-serier bestemmer seg for å introdusere ett søtt lite barn i et håp om å øke antall seere. Det benyttes også for å erstatte et eldre barn som har vokst ut av rollen med et yngre.

## Opprinnelse
Oliver (spilt av Robbie Rist) ble introdusert i 1974 i serien *[[The Brady Bunch]]* i det som viste seg å bli seriens siste sesong. Oliver ble en del av Brady-familien og opptrådte i seks episoder, men serien fortsatte å miste seere. Metaforen kom i etterkant av serien og ble oppkalt etter den introduserte barne-figuren Oliver.

Cousin Oliver-syndromet («Cousin Oliver Syndrome») viser til når introduksjonen av nye barn ikke fungerer og dermed markerer seriens middagshøyde.

## Eksempler
Nesten alle av de nevnte eksemplene ble etterfulgt av en avvikling av serien:

## Se også

* Chuck Cunningham-syndromet
* Fonzie-syndromet
* Retcon
* McLeaning